AQSh Davlat kotibi Jon Kerri va Saudiya Arabistoni tashqi ishlar vaziri Odil al-Jubayr uchrashuv o‘tkazishdi, deb xabar bermoqda Reuters axborot agentligi. AQSh Davlat departamenti ma’lum qilganidek, Kerri va al-Jubayr Suriyada siyosiy o‘tish zarurligi, Liviyadagi vaziyat, Yamandagi vaziyatni siyosiy hal qilish va arab-isroil ixtilofini muhokama qilishgan. Bundan tashqari, siyosatchilar IShID terrorchilik guruhining yo‘q qilinishi zarurligini aytib o‘tishdi. Saudiya Arabistoni AQSh boshchiligidagi aksilterrorchilik koalitsiyasi a’zosi hisoblanadi.